PADLANGS deur Swerwer - BooksMusicArt
UITGELEWER deur Ria Richards
Skrywer: Ria Richards
Wanneer die 16-jarige Elsina se ma sterf kom sy voor baie uitdagings te staan. 'n Bababoetie en twee jonger susters het 'n opvoeding en leiding nodig. Haar onbetrokke pa se oplossing lewer hulle uit aan die hande van 'n monster.
Sal hy tot sy sinne kom voor dit te laat is?
Ria Richards woon in Gauteng aan die Oos Rand en is al sedert 1975 getroud met Jerry. Hulle het vyf kinders en 'n klompie kleinkinders vir wie sy almal baie lief is. Sy is 'n tuisteskepper en hou van mense. Sy het nie, soos die meeste skrywers, die een of ander universiteitsgraad nie. Sy kry haar inspirasie deur te luister na stories uit mense se verlede en alledaagse insidente. Daar het ook reeds vyf ander boeke uit haar pen die lig gesien, nl. Maanligliefde, Liefdesvrug uit die paradys, 'n Knippie Liefde, Liefde met permissie en Vier magiese woorde.
Skrywer: Coen Brink
'n Gastroenteroloog, Professor Mo van Wyk, het 'n nuwe teorie oor die oorsaak van hartaanvalle. As gasspreker by die afsluitingsvergadering van die Tuisteskepper en Kunsvereniging noem hy dit terloops. Dit word sonder sy medewete sensasioneel gepubliseer in Oggendblad. Die teorie maak opslae in die media, plaaslik en internasionaal, en het 'n mieliemanie tot gevolg. Die skugter Mo van Wyk probeer vlug vir die media, maar kom spoedig agter hy moet vlug vir sy lewe. In die verwarring ontwikkel 'n liefdesverhouding tussen hom en die joernalis, Lise de Kock en word sy ingesuig in sy oorlewingstryd. Hy ontmoet 'n Amerikaner, Grant Fox, wat die regte op sy verhaal wil koop en hy verduidelik die wetenskaplike basis van sy teorie aan hom. Mo van Wyk is egter ook 'n natuurmens. Sy kennis van die natuur help hom nie net om fisies, maar ook sielkundig te oorleef in die hedendaagse Suid-Afrika met sy misdaad, slaggate en korrupsie en ongelooflike natuurerfenis.